stanford-oval/wikipedia huggingface dataset:
TeenNick
הערוץ בעולם > מדינות

ישראל – הערוץ עלה לשידור במדינה בתאריך 20 במרץ 2017.
הודו - תוכניות הערוץ שודרו במדינה בערוץ ניק ג'וניור מתאריך 21 בנובמבר 2012 ועד תאריך 1 בפברואר 2017.
וייטנאם – הערוץ עלה לשידור במדינה בתאריך 28 בספטמבר 2018.
הממלכה המאוחדת (בריטניה) – הערוץ שודר במדינה בשנים 2009-2010.
איטליה – הערוץ עלה לשידור במדינה בתאריך 4 בדצמבר 2015 וירד משידור במדינה בתאריך 2 במאי 2020.
אירלנד – הערוץ שודר במדינה בשנים 2009-2010.
הולנד – הערוץ עלה לשידור במדינה בתאריך 14 בפברואר 2011, ירד משידור במדינה בתאריך 30 בספטמבר 2015, והוחלף בערוץ פרמאונט של חברת התקשורת פרמאונט.
צרפת – הערוץ עלה לשידור במדינה בתאריך 19 בנובמבר 2014, בשם "Nickelodeon 4Teen" ובתאריך 26 באוגוסט 2017 שונה לשם "Nickelodeon Teen".
פלנדריה, בלגיה – הערוץ עלה לשידור במדינה בתאריך 14 בפברואר 2011, ירד משידור במדינה בתאריך 30 בספטמבר 2015, והוחלף בערוץ פרמאונט של חברת התקשורת פרמאונט.
אוסטריה – תוכניות הערוץ משודרות במדינה בערוץ Pluto TV מאז מאי 2020.
גרמניה – תוכניות הערוץ משודרות במדינה בערוץ Pluto TV מאז מאי 2020.
שווייץ – תוכניות הערוץ משודרות במדינה בערוץ Pluto TV מאז מאי 2020.
הונגריה – הערוץ עלה לשידור במדינה בתאריך 12 בינואר 2021, והחליף את ערוץ RTL Spike של חברת התקשורת ויאקום.
רומניה – הערוץ עלה לשידור במדינה בתאריך 12 בינואר 2021, והחליף את ערוץ פרמאונט של חברת התקשורת פרמאונט.
הרפובליקה הצ'כית – הערוץ עלה לשידור במדינה בחודש ספטמבר 2021.
פולין –  הערוץ עלה לשידור במדינה בתאריך 1 בספטמבר 2021.
יוון – תוכניות הערוץ משודרות בערוץ Rise TV.
ברזיל – הערוץ עלה לשידור במדינה בתאריך 21 בספטמבר 2021.
אוסטרליה – הערוץ עלה לשידור במדינה בתאריך 1 באוגוסט 2023.
הערוץ בעולם > שידורי הערוץ בישראל

בישראל הושק הערוץ בשנת 2015 ב-HOT כערוץ זמני ולאחר מספר חודשים נסגר בעקבות[דרוש מקור] מספר צפיות נמוך וחוסר פרסום לערוץ בישראל.
בפברואר 2017 עלה הערוץ מחדש ב-yes ושידר את הספיישל "גאיה ודר עושות מסיבה" עם פתיחת הערוץ (אפיק 94). תוכניות חדשות עולות לערוץ כל תחילת שנה.
בנובמבר 2017 עלה הערוץ שוב ב-HOT באפיק 81. בדצמבר 2017 עלתה תוכנית הסטנדאפ לנוער טין ניק סטנדאפ שואו.
הערוץ בעולם > שידורי הערוץ בישראל > סדרות הערוץ בישראל

בת השוטר
סקיי
בית הכלבים
מאנקיז
שכונה
זיגי
ספיידרז
בצפר 2005
בצפר 2019
נעלמים
אבא מטפלת
פלמח
פול ספיד
אליצורה
יונייטד היי
תעלומת רוק איילנד
רוני ותום
הערוץ בעולם > שידורי הערוץ בישראל > בטקס פרסי KCA

בשנת 2016 טל מוסרי כוכב ומנחה ניקלודיאון, טס לייצג את ישראל בטקס.
בשנת 2017 דר זוזובסקי כוכבת סדרות הנוער "שכונה" ו"החממה" טסה לייצג את ישראל בטקס.
בשנת 2018 ספיר בן רובי כוכבת סדרת הנוער "נעלמים" טסה לייצג את ישראל בטקס.
בשנת 2019 קים אור אזולאי כוכבת הנוער של טין ניק טסה לייצג את ישראל בטקס.
הערוץ בעולם > שידורי הערוץ בישראל > מנחים

| שנת הצטרפות | מנחה |
| --- | --- |
1999: עידו מוסרי
1999: לירון ברנס
1999: גלעד קלטר
2016: עדי ביטי
2023: דילן דרור
2023: אמילי מדואל
הערות שוליים

↑  Brooks Barnes, Making Sure Nickelodeon Hangs With the Cool Kids, The New York Times, ‏2010-10-30
1 2  Elizabeth Foster, Israeli kids get TeenNick channel, kidscreen, ‏March 20, 2017
↑  Nickelodeon Signs Groundbreaking Deal with Multi-Talented Nick Cannon as Honorary Chairman of TEENick: Cannon to Create, Star, Produce and Direct Original Programming for Nickelodeon's TEENick Network, including Original TV Movies, Series and Specials such as The Halo Awards.  The N, Nickelodeon's 24-Hour TV Network For Teens, to Officially Be Renamed TEENick in 4Q 2009, Investor Relations Paramount, ‏March 12, 2009
↑  "TeenNick launches first branded block in Asia". נבדק ב-2024-10-08.
↑  Ricardo Marques, Novo canal “Nick Teen” chega ao mercado brasileiro, Além da Tela, ‏2021-09-21 (ב־Brazilian Portuguese)
חולצות כתומות (צבע הלוגו של כל ערוצי ניקלודיאון) וסליים ירוק בטקס KCA
גד עמוס

גד עמוס (נולד ב-24 בדצמבר 1988) הוא כדורגלן ישראלי המשחק בעמדת השוער במכבי בני ריינה.
קריירה

עמוס החל את הקריירה שלו במחלקת הנוער של מכבי חיפה. בקיץ 2009 הושאל להפועל עכו אך לא זכה לדקות משחק.
בקיץ 2010 הושאל להפועל חיפה. ב-4 בדצמבר ערך את הופעת הבכורה שלו בליגת העל בניצחון 1–3 נגד בני סכנין ובסך הכול רשם שש הופעות בליגת העל.
בקיץ 2011 הצטרף למכבי אחי נצרת מהליגה הלאומית. שנה לאחר מכן חזר להפועל חיפה כשוער שני, אולם לאחר שנה חזר לאחי נצרת ושיחק ארבע שנים במדיה.
לקראת קיץ 2018 הצטרף לעירוני קריית שמונה. בקריית שמונה שיחק שנתיים, שימש לרוב כשוער שני ורשם רק שמונה הופעות במדיה.
ב-18 ביולי 2020 חזר לקדנציה נוספת במכבי אחי נצרת.
בקיץ 2021 חתם בבני סכנין. בתחילת העונה היה השוער השני של המועדון אולם במהלך העונה הצליח לבסס את מקומו בהרכב הקבוצה ורשם 22 הופעות בליגה.
ב-23 במאי 2023 חתם במכבי בני ריינה בעונתו הראשונה בקבוצה זכה בתואר שוער העונה בליגת העל.
ביוני 2023 זומן לראשונה לסגל נבחרת ישראל למשחק מול נבחרת אנדורה במסגרת מוקדמות יורו 2024. הוא זומן לסגל פעם נוספת במרץ 2024, לקראת המשחק במסגרת שלב הפלייאוף של מוקדמות יורו 2024 מול איסלנד.
תארים

תארים אישיים
שוער העונה בליגת העל מטעם אתר ONE וארגון שחקניות ושחקני הכדורגל: 2023/2024
נבחרת העונה בליגת העל מטעם אתר ONE וארגון שחקניות ושחקני הכדורגל: 2023/2024
הערות שוליים

↑  שלום אלבז, ‏השוער גד עמוס חתם בקריית שמונה לשלוש שנים, באתר ONE‏, 14 במאי 2018
↑  יגאל גולדשטיין, ‏גד עמוס חתם באחי נצרת, בוזורגי ימשיך?, באתר ערוץ הספורט, 18 ביולי 2020
↑  שלמה וייס‏, שוער אחי נצרת גד עמוס חתם בבני סכנין, שמחכה לבירם כיאל, באתר וואלה, 10 ביוני 2021
↑  רענן ברנובסקי‏, מצאה שוער: גד עמוס חתם לשנתיים במכבי בני ריינה, באתר וואלה, 23 במאי 2023
↑  ביד חזקה: גד עמוס הוא שוער העונה בליגת העל, באתר ONE‏, 23 במאי 2024
↑  יגאל גולדשטיין, ‏גד עמוס זומן לראשונה לנבחרת ישראל, באתר ערוץ הספורט, 15 ביוני 2024
↑  יניב טוכמן‏, לפני ההמראה: דניאל פרץ שוחרר מסגל הנבחרת, גד עמוס זומן במקומו, באתר וואלה, 18 במרץ 2024
ג'ונתן ד. ג'. ג'ונס

| --- | --- |
אין תמונה חופשית
 לידה:  14 ביולי 1954 (בן 70) 
 מדינה:  הממלכה המאוחדת 
 השכלה:  קולג' פרטהאוס 
 מעסיק:  אוניברסיטת הרווארד, אוניברסיטת מזרח אנגליה, Sainsbury Laboratory 
 בן או בת זוג:  קרוליין דין 
 פרסים והוקרה:  עמית באגודה האמריקאית לקידום המדע (2013)  עמית החברה המלכותית 
 אתר רשמי
 
ג'ונתן דאלאס ג'ורג' ג'ונס (באנגלית: Jonathan Dallas George Jones) (נולד ב-14 ביולי 1954) הוא מדען בכיר במעבדת סיינסברי ופרופסור באוניברסיטת מזרח אנגליה המשתמש בגישות מולקולריות וגנטיות לחקר עמידות למחלות בצמחים.
השכלה

ג'ונס השלים תואר ראשון במדעי הטבע ב-1976 באוניברסיטת קיימברידג'. לאחר מכן המשיך ללימודי דוקטורט בקיימברידג', אשר הוענק לו בשנת 1980, תחת הנחייתם של ריצ'רד פלאוול וגבריאל דובר.
מחקר וקריירה

לאחר הדוקטורט, ג'ונס ביצע מחקר פוסט-דוקטורט באוניברסיטת הרווארד במעבדתו של פרדריק אוסובל. יחד עם שותפו ג'פרי דנגל, הציע את מודל "הזיגזג" להבנת הקו-אבולוציה של גני עמידות בצמחים ואפקטורים של פתוגנים. בנוסף, הציע את השערת השומר, המסבירה כיצד צמחים מצליחים להתגונן מפני המגוון הרחב של מנגנוני התקיפה של פתוגנים באמצעות מספר מוגבל של חלבוני הגנה. בעבר הייתה סברה כי חסינות מבוססת דפוסים וחסינות מבוססת אפקטורים פועלות בנפרד, אך ג'ונס ועמיתיו הראו כי מסלולים אלה תלויים זה בזה ומעצימים זה את זה באופן שמאפשר עמידות יעילה בצמחים.
ג'ונס כיהן כראש מעבדת סיינסבורי בין השנים 1994–1997 ו-2003–2009. הוא משמש גם כפרופסור באוניברסיטת מזרח אנגליה וכיהן כעורך בכתבי העת The Plant Cell ו-Genome Biology. תפקידים נוספים שמילא כוללים:
חבר מועצת המנהלים של האגודה הבינלאומית לביולוגיה מולקולרית של צמחים 8–1995
המועצה המייעצת 8–1995 של The Plant Journal[דרוש מקור]
עורך תא צמחים יולי 1998 -2004[דרוש מקור]
חוות דעת נוכחית בביולוגיה של צמחים (COPB) ועדת העורכים 1997–הווה
עורך מוזמן עבור גיליון אינטראקציה בין צמח/מיקרוב של COPB 1998[דרוש מקור]
עורך לביולוגיה של הגנום 2001–2004
מייסד מנדל ביוטכנולוגיה ששיתפה פעולה עם מונסנטו
עם ג'ורג' קופלנד, ליאם דולן, ניקולס הארברד, אליסון מרי סמית', קת'י מרטין, רוברט סבלובסקי ואביגיל איימי, היה מחבר שותף של הספר Plant Biology.
ביולי 2010 ג'ונס פרסם מאמר דעה באתר BBC News Online, בו הביע את תמיכתו בשימוש במזון מהונדס גנטית. במאמרו טען כי "אם ברצוננו להאכיל את אוכלוסיית העולם מבלי להרוס אותו... עלינו להשתמש בכל הכלים העומדים לרשותנו, כולל הנדסה גנטית".
פרסים והוקרה

ג'ונס נבחר לחבר החברה המלכותית (FRS) בשנת 2003 והוא חבר באקדמיה הלאומית למדעים של ארצות הברית מאז 2015.
בשנת 1998 הוענקה לו חברות ב-EMBO.
בשנת 2025 הוענק לו פרס וולף בחקלאות.
איהאב גנאים

איהאב גנאים (בערבית: إيهاب غنايم, תעתיק מדויק: איהאב גנאים; נולד ב-11 ביוני 1996) הוא כדורגלן ערבי-ישראלי המשחק בעמדת הקשר במכבי בני ריינה.
קריירה

גנאים גדל בסח'נין והחל לשחק כדורגל במחלקת הנוער של בני סכנין. ב-31 ביולי 2016 ערך את הופעת הבכורה שלו בקבוצה הבוגרת של המועדון, כשנכנס כמחליף במשחק מול הפועל חיפה בגביע הטוטו, שהסתיים בתיקו 2–2. ב-27 באוגוסט 2016 ערך את הופעת הבכורה שלו בליגת העל, כשנכנס כמחליף בניצחון 1–0 על מכבי חיפה, ובסך הכול ערך חמש הופעות ליגה בעונת 2016/2017.
בעונת 2017/2018 הוא שותף ב-20 משחקי ליגה, ובעונת 2018/2019 הפך לשחקן הרכב קבוע בקבוצה, וערך 25 הופעות בליגת העל. ב-12 בנובמבר 2018 כבש את שער הבכורה שלו בקריירה, בניצחון 4–3 על מ.ס. אשדוד, ובסך הכול כבש שני שערים בעונה זו, אשר בסופה ירדה הקבוצה לליגה הלאומית.
ב-28 ביולי 2023 חתם באקטובה מליגת העל הקזחית, שם רשם 7 הופעות. ב-19 בינואר 2024 חתם לעונה וחצי בהפועל תל אביב. ב-30 ביוני 2024 חתם במכבי בני ריינה.
הערות שוליים

↑  דורון בן דור, ‏לגיונר חדש: גנאים חתם לעונה וחצי באקטובה, באתר ONE‏, 28 ביולי 2023
מיגל סילבה

ז'ואאו מיגל מאסדו סילבה (בפורטוגזית: João Miguel Macedo Silva; נולד ב-7 באפריל 1995) הוא כדורגלן פורטוגלי המשחק בעמדת השוער בבית"ר ירושלים מליגת העל.
קריירת מועדונים

סילבה  נולד בגימארייש שבפורטוגל. גדל במחלקות הנוער של ויזלה ושל ויטוריה דה גימארייש. בשנת 2015 החל לשחק בקבוצה הבוגרת של ויטוריה דה גימארייש במסגרת ליגת העל הפורטוגלית, וערך 60 הופעות ליגה.
ב-6 ביולי 2020 חתם סילבה באפואל ניקוסיה מליגת העל הקפריסאית. ב-31 באוגוסט ערך את הופעת הבכורה שלו במועדון, בתיקו 2–2 נגד קרמיוטיסה במסגרת המחזור הראשון בליגה לעונת 2020/2021. הוא שיחק במועדון במשך עונה אחת, בה ערך 21 הופעות ליגה.
ב-29 ביוני 2021 חתם סילבה על חוזה לשלוש שנים במאריטימו מליגת העל הפורטוגלית. הוא שיחק במועדון במשך עונה וחצי, בהן שימש כשוער משנה, וערך 12 הופעות ליגה בלבד.
ב-28 בינואר 2023 חתם סילבה על חוזה עם בית"ר ירושלים מליגת העל הישראלית. באותה העונה היה שותף סילבה לזכייתה של הקבוצה בגביע המדינה לאחר ניצחון  בתוצאה 3-0 על מכבי נתניה במשחק הגמר.
ב-20 במאי פורסם כי סילבה חתם עם בית״ר ירושלים על חוזה לשנתיים נוספות.
קריירה בינלאומית

סילבה היה חלק מסגל נבחרות פורטוגל הצעירה עד גיל 21 והאולימפית עד גיל 23(אנ'), אם כי בעיקר כשחקן ספסל.
תארים

גביע המדינה: 2022/2023
הערות שוליים

↑  Miguel Silva deixa o Vitória de Guimarães e muda-se para o באתר O Jogo, ‏ 6 ביולי 2020 (בפורטוגזית)
↑  Marítimo oficializa contratação do guarda-redes Miguel Silva באתר Mais Futebol, ‏ 29 ביוני 2021 (בפורטוגזית)
↑  מערכת אתר ערוץ הספורט (צלם: אלן שיבר), בפעם ה-8 בתולדותיה: בית"ר ירושלים זכתה בגביע המדינה, באתר ערוץ הספורט, ‏24 במאי 2023
↑  דור אזרד, בית"ר ירושלים הודיעה: כוכב הקבוצה חתם לשנתיים נוספות במועדון, באתר עכשיו 14, ‏20/05/24
אל תירא ישראל

"אל תירא ישראל" הוא סינגל שהוקלט על ידי שני הראפרים הישראלים סאבלימינל והצל, והזמר איציק שמלי. את השיר הוציאה ב-4 במרץ 2025 לאור חברת התקליטים טאקט רקורדס, כסינגל שלא מתוך אלבום אולפן.
רקע וכתיבה

"אל תירא ישראל" נכתב על ידי שני הראפרים לצד אביהו מדינה. השלושה גם הלחינו אותו עם ברוך חייט. על הפקתו המוזיקלית היה אחראי יוסי כהן. רבי נחמן מברסלב קיבל קרדיט גם כן על הכתיבה על המילים "והעיקר לא לפחד כלל", שחוזרות על עצמן בשיר, ומקורן בדרשה שכתב.
השיר מציג מסר לאומני ולוחמני, המדגיש את חוסנו של עם ישראל מול אויביו. הטקסט, שנכתב בסגנון היפ-הופ קרבי, משלב דימויים היסטוריים ותנ"כיים ("עמוד האש", "עמוד הענן", "עגל הזהב") לצד התייחסויות למציאות העכשווית של העימותים הביטחוניים בישראל. הוא מבקר את ארגוני הטרור ואת האומות המאוחדות, תוך קריאה לאחדות, אומץ וניצחון.
השיר משלב תחושת שליחות עם מסר לוחמני, כאשר הפזמון מתבסס על המשפט הידוע "והעיקר לא לפחד כלל". כמו כן, הוא מדגיש את מעמדה של ישראל כעם הנבחר ואת הדחף להגן על המדינה בכל מחיר. הצלילים הקצביים והשפה הישירה מחזקים את הרוח הלוחמנית, ומציגים את הנרטיב של ישראל כמנצחת מול אויביה, עם סיום המתאר את הדור החדש כ"דור הניצחון 2025".
הצלחה מסחרית

"אל תירא ישראל" הפך ללהיט ברחבי ישראל. הוא הגיע בשיאו למקום השמיני במצעד הפזמונים של "מדיה פורסט ישראל", המבוסס על נתוני איירפליי שבועיים.
מיקומי שיא

|   ‏‏‏  מצעדים ודירוגים (2025)> מדינה |   ‏‏‏  מצעדים ודירוגים (2025)> מצעד |   ‏‏‏  מצעדים ודירוגים (2025)> מיקום שיא |   ‏‏‏  מצעדים ודירוגים (2025)>  |
| --- | --- | --- | --- |
|  ישראל | מדיה פורסט ישראל | 2  |  |
הערות שוליים

↑   אל תירא ישראל, סרטון  באתר יוטיוב
↑  המצעד הישראלי השבועי, באתר מדיה פורסט, השיר הגיע למקום השיא שלו במצעד בשבוע ה־11 של שנת 2025.
בריאן סטסקוויץ

| --- | --- |
 השכלה:  תואר ראשון בקולג' בייטס (1974) תואר שני באוניברסיטת ייל (1976) דוקטורט באוניברסיטת קליפורניה בברקלי (1980)
 תפקיד:  פרופסור לבוטניקה באוניברסיטת קליפורניה בברקלי דירקטור של גנומיקה חקלאית במכון הגנומיקה החדשני
 פרסים והוקרה:  חבר זר של החברה המלכותית (2019)  פרס וולף לחקלאות (2025) 
 
בריאן ג'ון סטסקוויץ (באנגלית: Brian John Staskawicz) הוא פרופסור לבוטניקה באוניברסיטת קליפורניה בברקלי ודירקטור של גנומיקה חקלאית במכון הגנומיקה החדשני (IGI).
השכלה

סטסקביץ' למד בקולג' בייטס שם קיבל תואר ראשון בשנת 1974. לאחר מכן השלים תואר שני באוניברסיטת ייל בשנת 1976. את הדוקטורט שלו סיים ב-1980 באוניברסיטת קליפורניה בברקלי, בתחום פתולוגיה של צמחים.
מחקר וקריירה

סטסקביץ' תרם תרומות משמעותיות להבנת אסטרטגיות ההדבקה של פתוגנים בצמחים ותגובה חיסונית של הצמחים. תרומותיו כוללות שיבוט גן האפקטור הפתוגני הראשון וכן שיבוט ואפיון אחד מקולטני ה-NOD הראשונים בצמחים.
סטסקביץ' ועמיתיו מילאו תפקיד מרכזי בהפיכת Arabidopsis thaliana לאורגניזם מודל לחקר הבסיס המולקולרי של זיהוי מיקרוביאלי על ידי צמחים ולניתוח גנטי של מסלולי איתות הגנתיים. הוא הוביל יוזמה במכון IGI לעריכת גנום של גידולים חקלאיים לשיפור העמידות לגורמים ביוטיים ואביוטיים, ולשיפור ביצועי הצמח. מחקר במעבדתו זיהה ואפיין חלבוני אפקטור חיידקיים מ-Pseudomonas syringae ומ-Xanthomonas spp.
מחקר וקריירה > פרסים ואותות כבוד

בשנת 2019 נבחר סטסקביץ' לחבר זר של החברה המלכותית (ForMemRS). סטסקביץ' הוא חבר באקדמיה הלאומית למדעים של ארצות הברית ונבחר לעמית בחברה האמריקאית לפתופתולוגיה ובאקדמיה האמריקאית למיקרוביולוגיה. בשנת 2025 הוענק לו פרס וולף לחקלאות.
הערות שוליים

↑  Staskawicz, Brian John (1980). Genetics and biochemistry of toxigenicity in Pseudomonas syringae pv. phaseolicola : production, transport, and immunity to phaseolotoxin. berkeley.edu (תיזה). University of California, Berkeley. OCLC 79867607.
↑  Chisholm, Stephen T.; Coaker, Gitta; Day, Brad; Staskawicz, Brian J. (2006). "Host-Microbe Interactions: Shaping the Evolution of the Plant Immune Response". Cell. 124 (4): 803–814. doi:10.1016/j.cell.2006.02.008. ISSN 0092-8674. PMID 16497589.
1 2  Brian Staskawicz | Royal Society, web.archive.org, ‏2019-04-24
| --- | --- |
בקרת זהויות :  NLI: 987007427013405171  ISNI: 0000 0000 8299 4715  LCCN: n87121020  ORCID: 0000-0002-9711-3962  SUDOC: 113995830  VIAF: 110409795   WorldCat (עם VIAF): 110409795
סמביניה

ממאדו סמבה קאנדה (בפורטוגזית: Mamadu Samba Candé; נולד ב-23 בספטמבר 1992 בקשקאיש שבפורטוגל), הידוע בכינוי סמביניה (בפורטוגזית: Sambinha), הוא כדורגלן מגינאה ביסאו המשחק בעמדת הבלם במכבי בני ריינה מליגת העל ובנבחרת גינאה ביסאו.
קריירת מועדונים

סמביניה גדל במספר מועדונים בפורטוגל, ביניהם ספורטינג ליסבון ואשטוריל. הוא החל את הקריירה המקצוענית שלו ב-1º דזמברו מהליגה השלישית בפורטוגל, ובהמשך עבר לשחק בספורטינג ליסבון ב', קבוצת המילואים של ספורטינג ליסבון, במסגרת הליגה הפורטוגלית השנייה.
ב-22 בינואר 2016 הושאל סמביניה למשך עונה אחת לניו אינגלנד רבולושן מה-MLS. ב-15 במאי ערך את הופעת הבכורה שלו במועדון, בניצחון 0–2 על שיקגו פייר. בסך הכל ערך שתי הופעות ליגה במשך עונת 2016. ב-25 בינואר 2017 הושאל למשך חצי עונה לספורטינג קוביליה מהליגה הפורטוגלית השנייה. הוא ערך 12 הופעות ליגה במדי המועדון, בהן הבקיע שער אחד.
ב-30 באוגוסט 2017 חתם בנורת'איסט יונייטד מליגת העל ההודית. הוא ערך 14 הופעות ליגה במדי המועדון, בהן הבקיע שער אחד. ב-1 ביולי 2018 חזר ל-1º דזמברו מהליגה הפורטוגלית השלישית, ממנה עבר למסינה מהסרייה ד'.
ב-1 ביולי 2019 חתם באולימפיאקוס ניקוסיה מליגת העל הקפריסאית. ב-1 בספטמבר ערך את הופעת הבכורה שלו במועדון, בתיקו 1-1 נגד דוקסה קאטוקופיה. בסך הכל ערך 65 הופעות ליגה במדי המועדון, בהן הבקיע שער אחד.
ב-20 ביוני 2022 חתם במכבי בני ריינה, העולה החדשה לליגת העל הישראלית.
קריירה בינלאומית

ב-13 ביוני 2015 ערך סמביניה את הופעת הבכורה שלו בנבחרת גינאה ביסאו, בתיקו 0-0 מול נבחרת זמביה במסגרת מוקדמות גביע אפריקה לאומות 2017.
הערות שוליים

↑  יגאל גולדשטיין, ‏ממשיכה להתחמש: סאמביניה חתם לעונה בבני ריינה, באתר ערוץ הספורט, 20 ביוני 2022
הברוטליסט

| --- | --- |

כרזת הסרט
 בימוי:  בריידי קורבט 
 הופק בידי:  בריידי קורבט, בפסקה זו רשומה אחת נוספת שטרם תורגמה 
 תסריט:  Mona Fastvold, בריידי קורבט 
 עריכה:  דוד יאנצ'ו 
 שחקנים ראשיים:  אדריאן ברודי אמה ליירד סטייסי מרטין איסק דה בנקולה אלסנדרו ניבולה ג'ונתן הייד אריאן לאבד ג'ו אלווין פליסיטי ג'ונס גאי פירס Peter Polycarpou בפסקה זו רשומה אחת נוספת שטרם תורגמה 
 מוזיקה:  דניאל בלומברג 
 צילום:  לול קרוולי 
 מדינה:  ארצות הברית 
 חברת הפקה:  Brookstreet Pictures 
 חברה מפיצה:  UIP Duna, A24 
 הקרנת בכורה:  1 בספטמבר 2024 (פסטיבל הסרטים של ונציה) ארצות הברית 20 בדצמבר 2024 ישראל 20 בפברואר 2025
 משך הקרנה:  215 דקות
 שפת הסרט:  אנגלית 
 סוגה:  סרט דרמה 
 מקום התרחשות:  ניו יורק, פנסילבניה 
 תקציב:  10 מיליון דולר
 הכנסות:  45 מיליון דולר 
 פרסים:  פרס גלובוס הזהב לסרט הטוב ביותר - דרמה 
 דף הסרט ב־IMDb
 
הברוטליסט (באנגלית: The Brutalist) הוא סרט דרמה היסטורית אפי מ-2024 בבימויו של בריידי קורבט, שגם כתב את התסריט יחד עם מונה פאסטוולד. הסרט הוא קופרודוקציה בינלאומית בין ארצות הברית, בריטניה והונגריה. מככבים בו אדריאן ברודי, פליסיטי ג'ונס, ג'ו אלווין, אלסנדרו ניבולה, ג'ונתן הייד וגאי פירס.
הסרט הוקרן בבכורה עולמית בפסטיבל ונציה ה-81 ב-1 בספטמבר 2024, שם זכה בפרס אריה הכסף לבימוי הטוב ביותר.
עלילה > חלק 1: חידת ההגעה

האדריכל היהודי-הונגרי לאסלו טוט ששרד את השואה מהגר לארצות הברית, כשהוא מותיר אחריו את אשתו ואחייניתו היתומה, מהן הופרד בכוח. באמריקה לאסלו מתארח אצל בן דודו אטילה המתגורר בפילדלפיה. בן הדוד מנהל חנות רהיטים, ומעסיק את לאסלו, אדריכל בוגר אסכולת הבאוהאוס, עד שימצא עבודה של קבע.
השניים מוזמנים לשפץ את ספרייתו של התעשיין העשיר הריסון לי ואן ביורן. את העבודה מזמין בנו הארי, העושה זאת כהפתעה, ללא ידיעת הריסון האב. כשואן ביורן מגיע במפתיע ונחשף לשיפוץ, הוא זועם על המיזם שבוצע שלא בהסכמתו, מגרש את השניים, כאשר הארי מסרב לשלם להם את שכרם בתואנה שגרמו נזקים. אטילה דורש מלאסלו לעזוב את ביתו בעקבות כישלון הפרויקט המשותף ומוסיף גם האשמות כוזבות של אשתו כי לאסלו מטריד אותה.
לאסלו עובר להתגורר בבית מחסה שם נמצא גם גורדון, אב חד הורי עימו הספיק להתיידד. הוא עובד בעבודות מזדמנות ומתחיל להשתמש בהרואין.
יום אחד מגיע הריסון לבקר את לאסלו ומספר לו שקהילת האדריכלים שיבחה את העיצוב המודרני שלו, ושהוא חקר אודותיו וגילה על עברו המקצועי המפואר. הוא משלם את שכרו ומזמין אותו לחנוכת הספרייה. במסיבה לאסלו מתאר את שאיפתו להשאיר חותם בעולם האדריכלות, והריסון מזמינו לנהל פרויקט בנייה של מרכז קהילתי גדול לזכר אימו המנוחה.
לאסלו עובר להתגורר באתר הבנייה ומתחיל לפקח על העבודה. הוא מעסיק בפרויקט את גורדון, ושניהם מתגוררים יחד וממשיכים בהתמכרותם להירואין. במקביל עמל עורך הדין של הריסון על זירוז הליך הגירת אשתו ואחייניתו של לאסלו לאמריקה, ומסיים אותו בהצלחה אחרי שקיבל מהן תמונה המוכיחה את קשרי המשפחה בין השלושה.
עלילה > חלק 2: הגרעין הקשה של היופי

לאסלו ממתין לאשתו ארז'בט ואחייניתו סופיה בתחנת הרכבת, ומגלה שכתוצאה מהרעב שסבלה במלחמה ארז'בט לקתה באוסטאופורוזיס והיא מרותקת לכיסא גלגלים. משפחת ואן ביורן מקבלת את פני הבאות בארוחה, במהלכה הריסון מתנהג בשתלטנות כלפי לאסלו למורת רוח אשתו ארז'בט - המתקראת אליזבת באמריקה.
הבנייה ממשיכה כשלאסלו מתעמת עם מתכננים אחרים שהריסון מזמין ומתעקש לשמר את תוכנית הבנייה בדיוק לפי חזונו, כשהוא מסכים לוותר על חלק משכרו לשם כך. הארי מגלה עניין בסופיה, מתלונן בפני לאסלו על כך שאינה מדברת, ומתרעם עליו בגסות. בהמשך הארי ניגש לסופיה ותוקף אותה לכאורה, בטרם הספיק לאסלו להזהירה באותו ערב שתתרחק ממנו.
רכבת אספקת חמרי בנייה של ואן ביורן יורדת מהפסים, גורמת לנזק כלכלי כבד והוצאות משפטיות, והריסון הזועם נאלץ להפסיק את הפרויקט. לאסלו ומשפחתו עוברים לניו יורק, שם הוא עובד כשרטט במשרד אדריכלים בעוד ארז'בט כותבת טורים בעיתונים.
שנים אחר כך הריסון יוצר קשר עם לאסלו ומבקש להמשיך את הבנייה. סופיה נישאת ליהודי ומצפה לילד, והזוג מודיע ללאסלו וארז'בט כי הם מתכוונים לעבור לירושלים ולהתגורר שם. ארז'בט אינה מרוצה מחזרתו של לאסלו לעבודה, וטוענת שהיחס של הריסון אליו היה מחפיר, ושהוא לא מתייחס לפרויקט ברצינות של לאסלו.
כשהם נמצאים יחד במכרות באיטליה במטרה לרכוש שיש, הריסון אונס את לאסלו ומשפיל אותו. כשהם חוזרים לאתר מצבו של לאסלו הפגוע ממשיך להתדרדר, הוא הופך לתוקפני, סהרורי ובלתי נשלט, ואף מפטר את גורדון. לילה אחד ארז'בט כמעט מתה כשלאסלו מטפל בהתקף כאב שלה באמצעות ההירואין שלו. כשהיא מחלימה היא מבקשת שיעברו לגור בירושלים לצד סופיה ומשפחתה, ולאסלו נעתר לבקשתה.
לילה אחד ארז'בט מופיעה בביתו של הריסון, מכנה אותו אנס בפני משפחתו וחברים ומאשימה אותו בהתעמרות בבעלה. הארי תוקף אותה באלימות, הריסון מנסה להכחיש את דבריה, אך האורחים עוזבים. הריסון נמלט ונעלם בין עמודי שלד המרכז הקהילתי שבנייתו לא הסתיימה.
עלילה > אפילוג: הביאנלה הראשונה לאדריכלות

ב-1980 מתקיימת בוונציה רטרוספקטיבה על יצירתו של לאסלו, שמובל בכיסא גלגלים, אחרי שהתאלמן מאשתו. סופיה ובתה המתבגרת מלוות אותו לאירוע, שם סופיה נושאת נאום בו היא מספרת כי המרכז הקהילתי הושלם לאחר עשור, ומתארת כיצד יצירתו של לאסלו הושפעה מהמאורעות שחוו הוא ואשתו בשואה, וכיצד ניסה לתת להם ביטוי בעבודתו. היא מסיימת כשהיא מצטטת אותו: "לא משנה מה אחרים יספרו לך, מה שחשוב הוא היעד הסופי, לא המסע לשם".
הסרט אינו מבוסס על סיפור אמיתי, אך הוא שואב השראה מאלמנטים היסטוריים, חברתיים ותרבותיים של התקופה בארצות הברית ובאירופה.
שחקנים

אדריאן ברודי – לאסלו טוט, אדריכל ניצול שואה, יהודי-הונגרי, המהגר לאמריקה
פליסיטי ג'ונס – ארז'בט טוט, אשתו של לאסלו
גאי פירס – הריסון לי ואן בורן, תעשיין עשיר שהופך ללקוח החשוב ביותר של לסלו
ג'ו אלווין – הארי לי ואן בורן, בנו הצעיר של הריסון
סטייסי מרטין – מגי ואן בורן, אחותו התאומה של הארי
אלסנדרו ניבולה – אטילה, בן דודו של לאסלו בעל חנות רהיטים בפילדלפיה
ג'ונתן הייד - לסלי וודרו, קבלן הבניין שנשכר על ידי הריסון לעבודה
הפקה

במקור היו הצילומים אמורים להתחיל ב-2020, אך הם נדחו בעקבות מגפת הקורונה. תחילה נדחו לינואר 2021, אחר כך לאוגוסט 2021, ואז לסוף האביב 2022. בראיון אמר קורבט כי הצילומים נדחו מספר פעמים בגלל מגפת הקורונה, כמו גם בגלל שהיו הריונות ומקרי מוות במשפחות השחקנים והצוות של הסרט בינתיים.
לבסוף החלו הצילומים בבודפשט במרץ 2023, אחר כך עברה ההפקה לעיר קרארה בטוסקנה ב-29 באפריל 2023. צילומי הסרט הסתיימו ב-5 במאי 2023.
הסרט נעשה בתקציב של כ-10 מיליון דולר בלבד, פחות מעשירית מעלות סרט אולפנים גדול. קורבט השקיע 7 שנים בניסיון לגייס מימון לסרט, אך נתקל בקשיים חוזרים ונשנים, כולל מגבלות הקורונה והמלחמה באוקראינה, מה שאילץ אותו לשנות את אתרי הצילום. לבסוף, הסרט צולם בהונגריה, והפוסט-פרודקשן נערך בבריטניה כדי לנצל הטבות מס. קורבט עבד שנים רבות על הסרט כמעט ללא שכר, כדי להבטיח שכל תקציב הסרט יושקע על המסך. הסרט צולם במשך 33 ימים.
הפקה > עיצוב

על פי המעצבת האמנותית בסרט, ג'ודי בקר (אנ'), עיצוב המכון של ואן ביורן, שמתכנן הגיבור, נועד להיות מבנה בטון מונוליטי שניצב על גבי גבעה. הוא היה צריך להיות רדיקלי, כיאה לאדריכל שיכול לומר בבוטות לפטרונו, "לא היית מוכן למה שראית - זה מובן". בקר אמרה שהיא הושפעה בעיצוב המודל ששימש כבנין בסרט מהאדריכלים הברוטליסטים, היהודי-הונגרי מרסל ברויאר שהחל לפעול באסכולת הבאוהוז ועבר לברוטליזם, והיפני, טדאו אנדו שתכנן, בין היתר, את כנסיית האור. יוצרו שני דגמים; אחד בגובה שני רגל ועשוי מקרטון, אותו מציג טוט לוואן ביורן, והשני מיניאטורה, בגובה של כשלושה מטרים ובאורך מטר וחצי. במערכה השלישית, ככל שהתקרבנו עם המצלמה למכון, אוחדו לסצנה מיקומים אמיתיים שונים, כולל מאגר המים יוזף גרובר בגבעת גלרט (אנ') בבודפשט, וסילו בטון.
הפצה

הסרט נרכש על ידי חברת ההפצה A24 לאחר ההקרנה בפסטיבל הסרטים של ונציה ויצא לבתי הקולנוע ב-20 בדצמבר 2024.
ביקורות

באתר Rotten Tomatoes קיבל הסרט 94 אחוזי טריות, המבוססים על 298 ביקורות. באתר Metacritic הוא עומד על ציון ממוצע משוקלל של 89, המבוסס על 19 מבקרים.